《捕蝗谣》
清代·沈云尊

急捕蝗，令如火，事关官黜陟，小民焉敢惰。东村西村办酒浆，胥隶杂遝来捕蝗。

蝗兮蝗兮驱不去，禾稼转受蹂躏伤。我闻古人语，螟螣蟊贼各有主。

吏治贪残实自取，胡为罚弗及吏反及民，嗟我妇子罹苦辛。

官今报蝗不为害，大府交章荐治最。

作者简介：沈云尊，字青上，号若汀，元和人。乾隆庚子举人，官元城知县。有《若汀自定草》。